ai4bharat/Pralekha huggingface dataset:
প্রতিরক্ষামন্ত্রক
এয়ার মার্শাল এস কে ঘোটিয়া প্রশিক্ষণ কম্যান্ডের প্রধান হিসেবে দায়িত্ব গ্রহণ করলেন
নয়াদিল্লি, ১ মে, ২০১৯
এয়ার মার্শাল এস কে ঘোটিয়া আজ প্রশিক্ষণ কম্যান্ডের এয়ার অফিসার কম্যান্ডিং-ইন-চিফ হিসেবে দায়িত্ব গ্রহণ করেছেন। ন্যাশনাল ডিফেন্স অ্যাকাডেমির প্রাক্তনী তথা প্রশিক্ষণ কম্যান্ডের প্রধান এয়ার মার্শাল ঘোটিয়া ১৯৮১-র ডিসেম্বরে ভারতীয় বিমানবাহিনীর যুদ্ধবিমান শাখায় কর্মজীবন শুরু করেন। যুদ্ধবিমান উড্ডয়নের ক্ষেত্রে বিশেষজ্ঞ হিসেবে তাঁর ১ হাজারেরও বেশি ঘন্টার বিমান চালানোর অভিজ্ঞতা রয়েছে। মর্যাদাপূর্ণ ওয়েলিংটনের ডিফেন্স সার্ভিসেস স্টাফ কলেজের কর্মী বিষয়ক নির্দেশক হিসেবে তিনি দায়িত্ব পালন করেছেন।
এয়ার মার্শাল ঘোটিয়া একাধিক গুরুত্বপূর্ণ পদে নিষ্ঠার সঙ্গে দায়িত্ব পালন করেছেন। এর মধ্যে রয়েছে যুদ্ধবিমান স্কোয়াড্রনের কম্যান্ডিং অফিসার, দক্ষিণ-পশ্চিমাঞ্চলীয় বায়ু কম্যান্ডের এক অগ্রবর্তী বিমান ঘাঁটির স্টেশন কম্যান্ডার তথা চিফ অপারেশন অফিসার প্রভৃতি। এছাড়াও, এয়ার মার্শাল ঘোটিয়া ফ্রান্সের প্যারিসে ভারতীয় দূতাবাসে বিমানবাহিনীর যে শাখা রয়েছে সেখানে উচ্চপদস্থ আধিকারিক হিসেবে কোবরা গ্রুপের এয়ার অফিসার কম্যান্ডিং হিসেবে এমনকি, গোয়েন্দা বিভাগের সহকারী প্রধান হিসেবেও দায়িত্ব পালন করেছেন। বর্তমান দায়িত্ব গ্রহণের পূর্বে এয়ার মার্শাল ঘোটিয়া প্রশিক্ষণ কম্যান্ডের সিনিয়র এয়ার স্টাফ অফিসার ছিলেন। কর্তব্যে নিষ্ঠা ও বিশিষ্টতার জন্য তাঁকে ২০০৭ সালে বিশিষ্ট সেবা পদক দিয়ে সম্মানিত করা হয়।
CG/BD/DM
(Visitor Counter : 23
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ কলকাতায় ভারত সেবাশ্রম সংঘে প্রণবানন্দজী’কে শ্রদ্ধা জানিয়ে গুরুদের আশীর্বাদ নিয়েছেন
নয়াদিল্লি, ১৮ ফেব্রুয়ারি, ২০২১
কেন্দ্রীয় স্বরাষ্ট্র মন্ত্রী শ্রী অমিত শাহ কলকাতায় ভারত সেবাশ্রম সংঘে প্রণবানন্দজীকে বিনম্র শ্রদ্ধা জানিয়ে গুরুদের আশীর্বাদ নিয়েছেন। এই উপলক্ষে তিনি বলেছেন, আজ অত্যন্ত তাৎপর্যপূর্ণ একটি দিন। কারণ, এই দিনেই আচার্য রামকৃষ্ণ পরমহংস ও চৈতন্য মহাপ্রভু জন্মগ্রহণ করেছিলেন। তিনি আরও বলেন, এটা তাঁর কাছে অত্যন্ত আনন্দ ও গর্বের বিষয় যে, তিনি সেই জায়গায় উপস্থিত রয়েছেন, যেখানে যোগাচার্য প্রণবানন্দজী দীর্ঘ সময় কাটিয়েছেন। যোগাচার্য প্রণবানন্দজী দেশের কাছে এক গুরুত্বপূর্ণ সময়ে স্বধর্ম ও স্বরাজ মতবাদের প্রতি জোরালো সওয়াল করেছিলেন। শ্রী শাহ বলেন, যখন দেশ ভাগের ঘটনা ঘটেছে, তখন এই এলাকা ভারতের সঙ্গেই যুক্ত থেকেছে। বিভাজনের ঐ সময়ে প্রণবানন্দজী ডঃ শ্যামাপ্রসাদ মুখার্জীকে উৎসাহিত করেছিলেন। প্রণবানন্দের ভারত সেবাশ্রম সংঘ সেই সময় যুবসম্প্রদায়ের মধ্যে দেশাত্মবোধ, ধর্মীয় সহমত, আধ্যাত্মিকতা, সেবা, নিষ্ঠা এবং আত্মত্যাগের ধারণা ছড়িয়ে দিতে দেশ জুড়ে অভিযানের সূচনা করেছিল। মূল্যবোধের প্রতি ১০৫ বছর আগে প্রোথিত বীজটি আজ এক বিশাল মহীরূহে পরিণত হয়েছে। সংঘের স্বেচ্ছাসেবকরা ধর্ম ও জাতি-নির্বিশেষে মানুষের সেবা করেছেন।
পবিত্র গঙ্গাসাগর ভ্রমণের পর শ্রী শাহ বলেন, আমি এখানে এসে অভিভূত এবং কপিল মুনির মন্দির শতাব্দীর পর শতাব্দী ধরে আধ্যাত্মিকতা ও প্রকৃতির সংরক্ষণের এক প্রতীক। তিনি, প্রত্যেক তীর্থস্থান বারবার কিন্তু গঙ্গাসাগর একবার – এই আপ্তবাক্য আরও একবার উল্লেখ করেন। প্রকৃতপক্ষে, আমাদের পূর্বসূরীরা এভাবেই কপিল মুনির মন্দিরকে বর্ণনা করেছেন। তিনি আরও বলেন, আমাদের পুরাণ অনুযায়ী, মহারাজা ভগীরথ তাঁর ৭ হাজার পূর্বসূরীর আত্মার মুক্তি দিতে হিমালয়ের কোল থেকে গঙ্গাকে গঙ্গাসাগরে নিয়ে এসেছিলেন। এমনকি, আজ হাজার বছরের বেশি সময় পরও পবিত্র গঙ্গা ভারতবাসীর জীবনরেখা।
স্বরাষ্ট্র মন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে গঙ্গোত্রী থেকে গঙ্গাসাগর পর্যন্ত পরিচ্ছন্ন গঙ্গা কর্মসূচির কাজ এগিয়ে চলেছে। আজ গঙ্গাসাগরের প্রকৃত অবস্থা অত্যন্ত বেদনাদায়ক। আমার সরকার দায়িত্বে এলেই পরিস্থিতি সংশোধনের কাজ শুরু হবে। এমনকি, পশ্চিমবঙ্গেও গঙ্গাসাগর পর্যন্ত নমামী গঙ্গে কর্মসূচির কাজ দ্রুত শেষ করা হবে। গঙ্গানদীকে পবিত্র ও দূষণমুক্ত করার বিভিন্ন প্রয়াস সম্পর্কে শ্রী শাহ বলেন, গঙ্গানদীর হৃত গৌরব পুনরুদ্ধারে করণীয় সবকিছু করা হবে, যাতে গঙ্গানদীর পবিত্র জলের সঙ্গে আগামী প্রজন্মও আশীর্বাদধন্য হতে পারে।
প্রতিরক্ষামন্ত্রক
ডিআরডিও-এর গবেষণা ও উন্নয়ন মূলক প্রকল্প
নয়াদিল্লী, ১ এপ্রিল, ২০২২
প্রতিরক্ষা গবেষণা ও উন্নয়ন সংস্থা  প্রযুক্তি ক্ষেত্রে যুক্ত গবেষণাগারগুলি মাধ্যমে একাধিক গবেষণা ও উন্নয়ন মূলক প্রকল্প হাতে নিয়েছে। ২০১৯-২১ সালের মধ্যে এ ধরণের ২৪৯টি প্রকল্প অনুমোদন দিয়েছে ডিআরডিও। ডিআরডিও-র বিভিন্ন পরীক্ষাগারের মাধ্যমে হাতে নেওয়া কিছু প্রধান প্রকল্পগুলি হলো ক্ষেপনাস্ত্র, সাঁজোয়া যান, মেশিনগান, রকেট, টর্পেডো, মাইড ডিটেকশন ব্যবস্থাপনা, অ্যান্টি এয়ারফিল্ড ওয়েপন, অগ্নি নির্বাপণ ও সুরক্ষা ব্যবস্থাপনা, এয়ার কন্টেনার, নেভিগেশন সিস্টেম তৈরি ইত্যাদি।
গত তিন বছরে ডিআরডিও একাধিক গুরুত্বপূর্ণ প্রযুক্তির উন্নতি সাধন করেছে। এরমধ্যে উল্লেখযোগ্য হলো হাইপারসোনিক টেস্ট ডেমোনস্ট্রেশন, অত্যাধুনিক কৃত্রিম বুদ্ধিমত্তা প্রযুক্তি ইত্যাদি। প্রতিরক্ষা পরিষেবার অঙ্গ হিসেবে ডিআরডিও-কে পৃথক আর্থিক তহবিল বরাদ্দ করা হয়েছে। এই তহবিলের মাধ্যমে গবেষণা ও উন্নয়ন, কর্মীদের বেতন ও ভাতার মতো বিভিন্ন বিষয় মেটানো হয়েছে। ২০২২-২৩ অর্থবর্ষের জন্য ডিআরডিও-র গবেষণা ও উন্নয়ন মূলক কাজের ক্ষেত্রে ২১৩৩০.২০ কোটি টাকা অর্থ বরাদ্দ করা হয়েছে।
লোকসভায় আজ শ্রীমতি নুসরত জাহান রুহিকে লিখিত জবাবে এই তথ্য দিয়েছেন প্রতিরক্ষা প্রতিমন্ত্রী শ্রী অজয় ভাট।
CG/SS/NS
(Visitor Counter : 101
কর্মী, জন-অভিযোগএবংপেনশনমন্ত্রক
বিশিষ্ট ব্যাঙ্কার শ্রী সুরেশ এন প্যাটেল আজ ভিজিল্যান্স কমিশনার হিসাবে শপথ গ্রহণ করেছেন
নতুন দিল্লি, ২৯ এপ্রিল, ২০২০
শ্রী সুরেশ এন প্যাটেল আজ ভিজিল্যান্স কমিশনার হিসাবে শপথ গ্রহণ করেছেন। সামাজিক দূরত্বের নিয়ম অনুসরণ করে, কেন্দ্রীয় ভিজিল্যান্স কমিশনার শ্রী সঞ্জয় কোঠারি ভিডিও লিঙ্কের মাধ্যমে তাঁকে শপথ বাক্য পাঠ করান। এই শপথ গ্রহণ অনুষ্ঠানে ভিজিল্যান্স কমিশনার শ্রী শারদ কুমার, সচিব এবং কমিশনের অন্যান্য উর্ধ্বতন আধিকারিকরা উপস্থিত ছিলেন।
শ্রী প্যাটেল ব্যাংকিং খাতে তিন দশকেরও বেশি সময় ধরে অভিজ্ঞতা সঞ্চয় করেছেন। তিনি অন্ধ্র ব্যাংকের পরিচালক ও প্রধান কার্যনির্বাহী আধিকারিক এবং ওরিয়েন্টাল ব্যাংক অফ কমার্সের নির্বাহী পরিচালক ছিলেন। এছাড়াও তিনি ইন্ডিয়ান ব্যাংকস অ্যাসোসিয়েশনের পরিচালন কমিটির সদস্যও ছিলেন। তিনি নাবার্ডের সদস্যও ছিলেন।
ভিজিল্যান্স কমিশনার পদে নিয়োগ পাওয়ার আগে শ্রী প্যাটেল রিজার্ভ ব্যাংকের নিয়ন্ত্রণ ও তদারকি ও পেমেন্ট অ্যান্ড সেটেলমেন্ট সিস্টেমস  বোর্ডের স্থায়ীভাবে আমন্ত্রিত সদস্য এবং ব্যাংকিং ও আর্থিক জালিয়াতির জন্য পরামর্শদাতা সদস্য  ছিলেন।
ভিজিল্যান্স কমিশনারের কার্যকালের মেয়াদ চার বছর বা ৬৫ বছর বয়স পর্যন্ত। কেন্দ্রীয় ভিজিল্যান্স কমিশনে একজন কেন্দ্রীয় ভিজিল্যান্স কমিশনার এবং দু'জন ভিজিল্যান্স কমিশনার থাকতে পারেন।
(CG/SS
জাহাজচলাচলমন্ত্রক
চাবাহার বন্দর ২০১৯ সালের মধ্যে চালু করার প্রচেষ্টা চলছে : গড়করি শ্রী নীতিন গড়করি তাজিকিস্তানের দুসানবে’তে স্বামী বিবেকানন্দ সংস্কৃতি কেন্দ্রের উদ্বোধন করলেন
নয়াদিল্লি, ২২ জুন, ২০১৮
ভারত ২০১৯ সালের মধ্যে চাবাহার বন্দর চালু করার চেষ্টা করছে বলে শ্রী নীতিন গড়করি জানালেন। জলসম্পদ, নদী বিকাশ ও গঙ্গা পুনরুজ্জীবন, সড়ক পরিবহণ ও মহাসড়ক মন্ত্রী শ্রী গড়করি বৃহস্পতিবার  তাজিকিস্তানের দুসানবে’তে ভারতীয় দূতাবাসে স্বামী বিবেকানন্দ সংস্কৃতি কেন্দ্রের উদ্বোধনী অনুষ্ঠানে একথাগুলি বলেন। সেখানে বাসরত ভারতীয়দের তিনি জানান, চাবাহার বন্দর চালু হলে কমনওয়েলথভুক্ত স্বাধীন দেশগুলিতে যাতায়াত আরও সহজ হবে। বিগত চার বছরে জনসাধারণের জীবনের মানোন্নয়নের জন্য এনডিএ সরকারের প্রচেষ্টা ও উদ্যোগগুলির বিষয়ে শ্রী গড়করি সবিস্তারে জানান। পরিকাঠামো ক্ষেত্রে যে বহু কাজ হচ্ছে এবং দেশ জুড়ে প্রতিদিন ২৮ কিলোমিটার করে জাতীয় মহাসড়ক তৈরি হচ্ছে বলেও তিনি জানান। মন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে একটি দুর্নীতি মুক্ত, স্বচ্ছ ও দায়বদ্ধ সরকারের সময়কালে দ্রুতগতিতে দেশের বিকাশ হচ্ছে। গত চারত বছরে সারা বিশ্বে ভারতের ভাবমূর্তি উন্নত হয়েছে, সম্মান বেড়েছে। সহজে ব্যবসা-বাণিজ্য করা, পরিচ্ছন্নতা প্রভৃতির নিরিখে সারা বিশ্বে ভারতের স্থান এগিয়েছে, শ্রী গড়করি আরও বলেন।
“আন্তর্জাতিক পর্যায়ে কাজের দশক : ধারাবাহিক উন্নয়নে জল” শীর্ষক উচ্চ পর্যায়ের আন্তর্জাতিক সভায় ভারতের প্রতিনিধিত্ব করতে শ্রী গড়করি দু’দিনের সফরে তাজিকিস্তান গিয়েছেন। তাজিকিস্তানের বিদেশ মন্ত্রী শ্রী সিরোদজিদিন মুরিদিনের সঙ্গে নানা বিষয়ে আলাপ-আলোচনা করেন। দু’জনেই দু’দেশের মধ্যে বিভিন্ন ক্ষেত্রে চলতি দ্বিপাক্ষিক সহযোগিতার ওপর গুরুত্ব আরোপের প্রয়োজনীয়তা এবং ধারাবাহিকভাবে জল বিকাশের ক্ষেত্রেও সহযোগিতা বৃদ্ধিতে সম্মত হয়েছেন। তাজিকিস্তানের নেতাকে শ্রী গড়করি জানান, প্রধানমন্ত্রী তাজিকিস্তানের সঙ্গে অর্থনৈতিক সহযোগিতার প্রতি দায়বদ্ধ।
এছাড়া, উন্নত পরিকাঠামো গড়তে তাজিকিস্তানের সঙ্গে ভারতীয় বিশেষজ্ঞদের জ্ঞান ভাগ করে নিতে যে নয়াদিল্লি আগ্রহী, সেটিও শ্রী গড়করি জানান।
দুসানবে’র স্বামী বিবেকানন্দ সংস্কৃতি কেন্দ্রে হিন্দি, সংস্কৃত, যোগ-সহ বিভিন্ন শিল্পকলা -সঙ্গীত ও নৃত্যের শিক্ষা গ্রহণের ব্যবস্থা থাকবে। সংস্কৃতি কেন্দ্র সম্বন্ধে তাজিক জনসাধারণ ইতিমধ্যেই বহু উৎসাহ প্রকাশ করেছে।
SSS/SC/SB…
(Visitor Counter : 104
কৃষিমন্ত্রক
হায়দ্রাবাদে উৎসাহ উদ্দীপনার সঙ্গে তিন দিনের জি-২০ কৃষি কার্যকরী গোষ্ঠীর বৈঠক শুরু
নতুনদিল্লি, ১৫ জুন ২০২৩
(হায়দ্রাবাদে কেন্দ্রীয় কৃষি মন্ত্রকের আওতায় তিন দিনের জি-২০ কৃষি কার্যকরী গোষ্ঠীর বৈঠক শুরু হয়েছে । একাধিক দেশ, আমন্ত্রণকারী দেশ এবং বিভিন্ন আন্তর্জাতিক সংস্থা থেকে ২০০ জনের বেশি প্রতিনিধি এই বৈঠকে যোগ দিয়েছেন। কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর সাংবাদিক সম্মেলনে জানান এই বৈঠকে কৃষি ক্ষেত্রের উপর বিশেষ গুরুত্ব দেওয়া হয়েছে। তিনি বলেন প্রধানমন্ত্রী শ্রী নরেন্দ্র মোদীর নেতৃত্বে ভারত খাদ্য নিরাপত্তা ও পুষ্টি ক্ষেত্রে লক্ষ্য পূরণে অঙ্গীকারবদ্ধ ।সেই অনুযায়ী নীতি প্রণয়ন ও সফল বাস্তবায়ন সুনিশ্চিত করা হচ্ছে ।
তিনি বলেন প্রধানমন্ত্রী শ্রী নরেন্দ্র মোদীর দক্ষ নেতৃত্বে ভারতের জি-২০ সভাপতিত্বের দায়িত্ব পালন বিশেষ তাৎপর্যপূর্ণ ।কেন্দ্রীয় মন্ত্রী জানান অগ্রাধিকার ক্ষেত্র হিসেবে জি-২০ কৃষি কার্যকরী গোষ্ঠীর বৈঠকে সামাজিক সুরক্ষা ব্যবস্থার উন্নতির লক্ষে খাদ্য নিরাপত্তা ও পুষ্টি পূরণের বিশেষ জোর দেওয়া হয়েছে ।সুস্থায়ী কৃষি উৎপাদনে জলবায়ু ভিত্তিক প্রযুক্তি এবং চাষ পদ্ধতির উপর গুরুত্ব দেওয়া হয়েছে ।পাশাপাশি ক্ষুদ্র ও প্রান্তিক কৃষকদের জন্য শক্তিশালী পরিকাঠামো ব্যবস্থাপনা ,প্রযুক্তি ও বিনিয়োগের সাহায্যে আর্থিক সুযোগ বৃদ্ধির মাধ্যমে সমন্বিত কৃষি মূল্য শৃঙ্খল ও খাদ্য ব্যবস্থাপনার মান উন্নয়নের উপর বিশেষ নজর দেওয়া হয়েছে বৈঠকে ।এছাড়াও কৃষিক্ষেত্রে আমূল পরিবর্তনে ডিজিটাল পদ্ধতি গ্রহণ করা হয়েছে ।
শ্রী তোমর বলেন ভারত কৃষিক্ষেত্রে খুব সমৃদ্ধশালী দেশ । তিনি জানান দেশের খাদ্য ব্যবস্থায় অগ্রণী কর্মসূচি ও কার্যকরী নীতি বাস্তবায়ন করা হয়েছে । কৃষিক্ষেত্রের উন্নতি সাধনে ডিজিটাল পদ্ধতি গ্রহনের উপর গুরুত্ব দিয়েছে সরকার । তিনি বলেন একাধিক কৃষি পণ্য ক্ষেত্রে ভারত বিশ্বের মধ্যে প্রথম অথবা দ্বিতীয় স্থান অধিকার করেছে । কৃষি পণ্য রপ্তানি দিন দিন বৃদ্ধি পাচ্ছে বলেও তিনি জানান । বৈঠকে ‘এক বিশ্ব,এক পরিবার ও এক ভবিষ্যতের উপর গুরুত্ব দেওয়া হবে বলে উল্লেখ করেন কেন্দ্রীয় মন্ত্রী । সাংবাদিক বৈঠকে উপস্থিত ছিলেন কেন্দ্রীয় কৃষি ও কৃষক কল্যাণ প্রতিমন্ত্রী শ্রী কৈলাশ চৌধুরি সহ অন্য বিশিষ্ট ব্যক্তিবর্গ ।
CG/SS/KK.......
মানবসম্পদবিকাশমন্ত্রক
উত্তরপূর্ব ভারতের শিক্ষার পরিকাঠামোর মানোন্নয়নে সরকারের গৃহীত বিভিন্ন পদক্ষেপ
নয়াদিল্লী, ৯ আগস্ট, ২০২১
বিশ্ববিদ্যালয় মঞ্জুরি কমিশন উত্তরপূর্ব ভারতের উচ্চশিক্ষার জন্য বিভিন্ন প্রতিষ্ঠানে পুরস্কার, ফেলোশিপ, চেয়ার এবং কর্মসূচির ব্যবস্থা করে। এর মধ্য দিয়ে সংশ্লিষ্ট প্রতিষ্ঠানগুলিকে আর্থিক সহায়তা করা হয়। এছাড়াও সংশ্লিষ্ট অঞ্চলের উচ্চশিক্ষার মানোন্নয়নে চয়েস বেসড ক্রেডিট সিস্টেম, সম্ভাবনাময় উৎকর্ষ বিশ্ববিদ্যালয় শনাক্তকরণ, নির্দিষ্ট কোনো বিষয়ের উৎকর্ষ কেন্দ্র, কনসোর্টিয়াম ফর অ্যাকাডেমিক রিসার্চ অ্যান্ড এথিক্স, বিজ্ঞানের মূল বিষয়গুলির ওপর গবেষণা, ভারতের উন্নয়নশীল অর্থনীতির ওপর বিভিন্ন বিষয়ে গবেষণা, দীনদয়াল উপাধ্যায় কৌশল কেন্দ্র, উত্তর পূর্বাঞ্চলের জন্য বিশেষ বৃত্তি- ঈশান উদয়, ন্যাকের মাধ্যমে বিভিন্ন বিভাগের মান নির্ধারণ, এমফিল ও পিএইচডি-র জন্য নতুন পন্থা-পদ্ধতি, ইউজিসি-র স্বয়ম কর্মসূচির মাধ্যমে অনলাইন শিক্ষা ব্যবস্থায় ক্রেডিট প্রদানের ব্যবস্থা করা হয়।
অল ইন্ডিয়া কাউন্সিল অফ টেকনিক্যাল এডুকেশন উত্তর পূর্বাঞ্চলের আর্থ-সামাজিক উন্নয়ন ত্বরাণ্বিত করতে কারিগরি শিক্ষার বিভিন্ন নীতির প্রয়োজনীয় পরিবর্তন ঘটিয়েছে। কলেজ, কোচিং ক্লাসের মানোন্নয়ন, উত্তর পূর্বাঞ্চলের ছাত্রছাত্রীদের জন্য উন্নত পরিকাঠামো, রিসার্চ প্রমোশন স্কিম ফর নর্থ ইস্ট রিজিয়ন, উত্তর পূর্বাঞ্চলের জন্য স্বল্প সময়ের প্রশিক্ষণ কর্মসূচি, উত্তর পূর্বাঞ্চলের অধ্যাপক-অধ্যাপিকাদের সহায়তার জন্য বিশেষ কর্মসূচি, স্কিম অফ ফান্ডস ফর রি-জেনারেশন অফ ট্র্যাডিশনাল ইন্ডাস্ট্রিজ, স্নাতকোত্তর স্তরের পঠন-পাঠনের জন্য বৃত্তি, গবেষণার জন্য ফেলোশিপ, প্রগতি স্কলারশিপ স্কিম, সক্ষম স্কলারশিপ স্কিম, ক্যাম্পাস অ্যাকোমোডেশন অ্যান্ড ফেসিলিটিজ এনহ্যানসিং সোস্যাল এক্সপিরিয়েন্স, উত্তর পূর্বাঞ্চলের শিক্ষার পরিকাঠামোর মানোন্নয়নে বিশেষ তহবিল, ছাত্রছাত্রীদের মধ্যে সৃজনশীলতা ও নীতিবোধ গড়ে তুলতে বিশেষ প্রকল্প, বিভিন্ন সম্মেলন আয়োজনের জন্য তহবিল, উদ্ভাবন এবং বিভিন্ন গবেষণার জন্য পরীক্ষাগার তৈরি, ই-শোধ সিন্ধুর মত নানা ব্যবস্থা কার্যকর হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় শিক্ষামন্ত্রী শ্রী ধর্মেন্দ্র প্রধান।
CG/CB/NS
(Visitor Counter : 121
পেট্রোলিয়ামওপ্রাকৃতিকগ্যাসমন্ত্রক
জি–২০ গোষ্ঠীভুক্ত দেশগুলির শক্তিমন্ত্রীদের অভূতপূর্ব বৈঠক
নতুনদিল্লি, ১০ এপ্রিল, ২০২০
জি–২০ গোষ্ঠীভুক্ত দেশের শক্তিমন্ত্রীরা ভিডিও কনফারেন্সিং-এর মাধ্যমে এক অভূতপূর্ব বৈঠকে যোগ দেন। বৈঠকে ভারতের পেট্রোলিয়াম ও প্রাকৃতিক গ্যাস এবং ইস্পাতমন্ত্রী শ্রী ধর্মেন্দ্র প্রধান অংশগ্রহণ করেন। জি–২০ গোষ্ঠীর বর্তমান সভাপতি দেশ সৌদি আরব। সে দেশের শক্তিমন্ত্রী যুবরাজ আব্দুলআজিজ এই বৈঠকের পৌরহিত্য করেন। জি – ২০ গোষ্ঠীভুক্ত দেশগুলির সদস্যরা ছাড়াও ওপেক, আইইএ এবং আইইএফ-এর মতো আন্তর্জাতিক সংগঠনগুলির প্রধানরাও বৈঠকে যোগ দেন।
বিশ্বজুড়ে কোভিড–১৯ মহামারীর প্রেক্ষিতে পেট্রোপণ্যের চাহিদা কমে যাওয়ার ফলে অতিরিক্ত উৎপাদনের কারণে সৃষ্ট পরিস্থিতি নিয়ে মন্ত্রীরা আলোচনা করেন। বৈঠকে শ্রী প্রধান জানান, জি–২০ গোষ্ঠীভুক্ত দেশগুলির রাষ্ট্রনেতাদের আলোচনায় প্রধানমন্ত্রী শ্রী নরেন্দ্র মোদী, বর্তমান পরিস্থিতিতে যে চ্যালেঞ্জগুলি দেখা দিয়েছে, সেগুলি সমাধানের জন্য মানবিক উদ্যোগ গ্রহণের উপর জোর দিয়েছিলেন।
এই প্রসঙ্গে মন্ত্রী জানান, ২৩০০ কোটি ডলারের ত্রাণ প্যাকেজে ভারত, ৮ কোটি ৩ লক্ষ দরিদ্র মানুষদের উজ্জ্বলা যোজনায় বিনামূল্যে এলপিজি সিলিন্ডার দিয়েছে। তিনি জোর দিয়ে বলেন, বিশ্বের মধ্যে ভারতে জ্বালানীর চাহিদা সবথেকে বেশি ছিল এবং ভবিষ্যৎ-এ থাকবে।
জ্বালানীর বাজারে চাহিদার তারতম্যের কথা উল্লেখ করে মন্ত্রী বলেন, ভারত সবসময় একটি স্থিতিশীল তেলের বাজারের পক্ষে মত প্রকাশ করে এসেছে। তিনি ওপেক এবং ওপেক প্লাস, গোষ্ঠীভুক্ত দেশগুলি সমন্বিত উদ্যোগের প্রশাংসা করেন। একই সঙ্গে তেলের দাম আয়ত্বের মধ্যে থাকার ওপরও তিনি জোর দেন।
পরবর্তী পদক্ষেপগুলির বিষয়ে সিদ্ধান্ত গ্রহণের জন্য এবং ভবিষ্যতের রূপরেখা স্থির করতে জি–২০ গোষ্ঠীভুক্ত দেশের শক্তিমন্ত্রীরা একটি টাস্কফোর্স গঠনের কথা বলেন।
(CG/CB
অর্থমন্ত্রক
কেন্দ্রীয় অর্থ ও ব্যয় নির্বাহ দপ্তরের সচিব ডঃ টি ভি সোমনাথন সরকারি সংগ্রহ এবং প্রকল্প পরিচালনা ক্ষেত্রে সংস্কারের লক্ষ্যে নীতি-নির্দেশিকা প্রকাশ করেছেন
নয়াদিল্লি, ২৯ অক্টোবর, ২০২১
কেন্দ্রীয় অর্থ ও ব্যয় নির্বাহ দপ্তরের সচিব ডঃ টি ভি সোমনাথন আজ নতুন দিল্লিতে সরকারি সংগ্রহ এবং প্রকল্প পরিচালনা ক্ষেত্রে সংস্কারের লক্ষ্যে নীতি-নির্দেশিকা প্রকাশ করেছেন। বর্তমান আইন ও প্রণালী পর্যালোচনার এক ধারাবাহিক প্রক্রিয়ার অংশ এমটিডি, প্রধানমন্ত্রী শ্রী নরেন্দ্র মোদী এ বছর স্বাধীনতা দিবসের ভাষণে এর ওপর গুরুত্ব দিয়েছিলেন। ক্যাবিনেট সচিব গত দোসরা অক্টোবর থেকে ৩১ অক্টোবর পর্যন্ত বিশেষ অভিযান হিসাবে এর তত্ত্বাবধান করছেন।
সরকারি সংগ্রহ ও প্রকল্প পরিচালনা ক্ষেত্রের সঙ্গে যুক্ত সংশ্লিষ্ট সবপক্ষের সঙ্গে বিস্তারিত আলাপ-আলোচনার পর কেন্দ্রীয় ভিজিল্যান্স কমিশনের তত্ত্বাবধানে খসড়া নীতি-নির্দেশিকা তৈরি করা হয়। অর্থ মন্ত্রকের ব্যয় বরাদ্দ দপ্তরকে নীতি-নির্দেশিকা চূড়ান্ত হওয়ার পর তা প্রকাশের দায়িত্ব দেওয়া হয়।
বিশেষ করে, তথ্য প্রযুক্তি-ভিত্তিক প্রস্তাবগুলির ক্ষেত্রে এই নীতি-নির্দেশিকা এক পারদর্শী ডিজিটাল ইন্ডিয়ার স্বপ্ন পূরণে, অতিক্ষুদ্র ও ছোট শিল্প সংস্থা, ঠিকাদারদের দ্রুত মাশুল মেটাতে এবং বিবাদ নিষ্পত্তিতে সাহায্য করবে।
কিউসিবিএস – এর মাধ্যমে প্রকল্পের উৎকর্ষতা বিবেচনায় রেখে উপযুক্ত ক্ষেত্রে প্রস্তাব মূল্যায়নের ওপর ভিত্তি করে ছাড়পত্র দেওয়ার বিষয়ে মানদন্ড হিসাবে কাজ করার পাশাপাশি, সময়মতো মাশুল মেটানো, ই-মেজরমেন্ট বুক সংক্রান্ত বিধি ব্যবস্থাগুলির সংযুক্তিকরণ এই নীতি-নির্দেশিকার উদ্দেশ্য। সরকারি সংগ্রহ প্রক্রিয়ায় এ ধরনের পদ্ধতি এক পারদর্শী বাজার পরিস্থিতি তৈরি করে, যাতে করদাতারা তাঁদের অর্থের সঠিক মূল্য পান। দরপত্রদাতারাও তাঁদের পণ্য পরিষেবার জন্য বড় বাজারের সুবিধা পেয়ে থাকেন।
কেন্দ্রীয় ভিজিল্যান্স কমিশন, কম্পট্রোলার অ্যান্ড অডিটর জেনারেল এবং নীতি আয়োগ সরকারি সংগ্রহ ও প্রকল্প পরিচালনার সার্বিক মূল্যায়ন করেছে এবং তার ভিত্তিতে বর্তমান ও ভবিষ্যৎ সরকারি সংগ্রহে চ্যালেঞ্জ মোকাবিলার কৌশলে পরিবর্তনের প্রস্তাব দিয়েছে।
অর্ডার লিঙ্কঃ
CG/BD/SB
(
শ্রমওকর্মসংস্থানমন্ত্রক
কোভিড – ১৯ মহামারীর সময় কর্মচারী ভবিষ্যনিধি তহবিল সংগঠনের ইপিএফ-এর হার কমিয়ে ১০ শতাংশ করায় মালিক এবং কর্মচারীদের হাতে বেশি নগদ অর্থ থাকবে
নতুন দিল্লি, ১৯ মে, ২০২০
কোভিড – ১৯ মহামারীর মোকাবিলায় দেশজুড়ে লকডাউন জারি হবার পর মানুষের দুর্দশা কমাতে বিভিন্ন সময়ে নানা পদক্ষেপ নেওয়া হয়েছে। ১৯৫২ সালের ইপিএফ অ্যান্ড এমপি আইনের আওতায় থাকা প্রতিষ্ঠানগুলির মালিক এবং কর্মচারীদের জন্যও স্বস্তি দেওয়া হয়েছে।
মে, জুন এবং জুলাই মাসে কর্মচারীদের জন্য প্রভিডেন্ট ফান্ডে জমা দেওয়া অর্থের পরিমাণ বেতনের ১২ শতাংশের পরিবর্তে ১০ শতাংশ করা হয়েছে। কেন্দ্র, ১৩ই মে, আত্মনির্ভর ভারত প্যাকেজের যে ঘোষণা করেছিল, সেই অনুযায়ী ১৮ই মে, গেজেটে এসংক্রান্ত বিজ্ঞপ্তি প্রকাশ করা হয়েছে। কর্মচারী ভবিষ্যনিধি তহবিল সংগঠন –র ওয়েবসাইটে গেলে হোমপেজে কোভিড – ১৯ ট্যাবের মধ্যে এই বিজ্ঞপ্তিটি দেখতে পাওয়া যাবে।
তবে, প্রভিডেন্ট ফান্ডের পরিমাণ হ্রাসের এই নিয়ম কেন্দ্র এবং রাজ্য সরকারগুলির অধীনস্থ রাষ্ট্রায়ত্ত্ব সংস্থাগুলি এবং যে সমস্ত প্রতিষ্ঠান কেন্দ্র এবং রাজ্য সরকারগুলির অধীনে রয়েছে, তাদের ক্ষেত্রে এই নিয়ম প্রযোজ্য হবে না। অর্থাৎ তাদের ১২ শতাংশ হারে পিএফ জমা করতে হবে।
পিএমজিকেওয়াই-এর সুবিধাভোগীদের ক্ষেত্রে পিএফ-এর পরিমাণ হ্রাসের নিয়মটিও কার্যকর হবে না। কারণ এই সব সংস্থাগুলির মালিকপক্ষ এবং কর্মচারীদের পিএফ-এর জন্য জমা দেওয়া ১২ শতাংশ করে অর্থ পুরোটাই  কেন্দ্র দেবে।
ইপিএফ-এর হার ১২ শতাংশ থেকে কমিয়ে ১০ শতাংশ করার ফলে ৪ কোটি ৩০ লক্ষ কর্মচারী এবং ৬ লক্ষ ৫০ হাজার প্রতিষ্ঠান উপকৃত হবে। তাদের হাতে অতিরিক্ত নগদ অর্থ আসবে। ১৯৫২ সালের ইপিএফ-এর নিয়ম অনুসারে যে কোনো সদস্য ১০ শতাংশের বেশি এবং ঐ সদস্য যে প্রতিষ্ঠানে কর্মরত, সেই প্রতিষ্ঠানকেও ১০ শতাংশের বেশি বেতনের অংশ পিএফএর খাতে জমা দিতে হয়।
(CG/CB/SFS
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১২৪.১০ কোটি করোনা প্রতিষেধক টিকা দেওয়া হয়েছে
গত ২৪ ঘন্টায় ৮০.৯৮ লক্ষ মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৮.৩৬ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৮ হাজার ৯৫৪
ভারতে সুস্পষ্টভাবে আক্রান্তের সংখ্যা ৯৯,০২৩; যা ৫৪৭ দিন পর এক লক্ষের নিচে রয়েছে
সাপ্তাহিক ভাবে আক্রান্তের হার  বিগত ১৭ দিন ধরে যা ১ শতাংশের নিচে
নতুন দিল্লি, ০১ ডিসেম্বর, ২০২১
সারাদেশে গত ২৪ ঘন্টায় ৮০ লক্ষ ৯৮ হাজার ৭১৬ জনকে টিকা দেওয়া হয়েছে। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১২৪.১০ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১২৪ কোটি ১০ লক্ষ ৮৬ হাজার ৮৫০ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৮৩ হাজার ৮৬১ জন স্বাস্থ্যকর্মী প্রথম ডোজ এবং ৯৪ লক্ষ ৯৭ হাজার ৭১৬ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৭৯ হাজার ১০৫ জন কর্মী প্রথম ডোজ এবং ১ কোটি ৬৫ লক্ষ ০০ হাজার ৮৪৮ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৪৫ কোটি ৯৪ লক্ষ ৯২ হাজার ৯৪৩ জন প্রথম ডোজ এবং ২২ কোটি ৫৬ লক্ষ ৫৪ হাজার ১৩৯ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৮ কোটি ৪৯ লক্ষ ৪৯ হাজার ৮৬৯ জন প্রথম ডোজ এবং ১২ কোটি ১০ লক্ষ ০৯ হাজার ০৯৭ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১১ কোটি ৫৮ লক্ষ ২৩ হাজার ১৯৩ জন প্রথম ডোজ পেয়েছেন।
দ্বিতীয় ডোজ পেয়েছেন ৭ কোটি ৯৩ লক্ষ ৯৬ হাজার ০৭৯ জন।
অর্থাৎ মোট ১২৪ কোটি ১০ লক্ষ ৮৬ হাজার ৮৫০ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ১০ হাজার ২০৭ জন রোগী আরোগ্য হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি, ৪০ লক্ষ, ২৮ হাজার ৫০৬ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৮.৩৬ শতাংশ।
দেশে গত ২৪ ঘন্টায় ৮ হাজার ৯৫৪ জন নতুন করে আক্রান্ত হয়েছেন। বিগত ১৫৭ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৯৯ হাজার ০২৩। বর্তমানে সুস্পষ্টভাবে আক্রান্তের পরিমাণ ০.২৯ শতাংশ। মার্চ-২০২০-র পর যা সর্বনিম্ন।
গত ২৪ ঘন্টায় দেশে মোট ১১,০৮,৪৬৭ টি নমুনা পরীক্ষা হয়েছে। এছাড়া সারাদেশে এ পর্যন্ত ৬৪ কোটি ২৪ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৮৪ শতাংশ। যা বিগত ১৭ দিন ধরে ১ শতাংশের নিচে। দৈনিক ভিত্তিতে এই হার আজ ০.৮১ শতাংশ। দৈনিক ভিত্তিতে আক্রান্তের হার গত ৫৮ দিন ধরে ২ শতাংশের নিচে রয়েছে। অন্যদিকে, দৈনিক ভিত্তিতে এই আক্রান্তের হার গত ৯৩ দিন ধরে ৩ শতাংশের নিচে রয়েছে।
CG/ SB
(Visitor Counter : 118
ক্রেতা, খাদ্যএবংগণবন্টনমন্ত্রক
এক দেশ-এক রেশন কার্ড প্রকল্প বাস্তবায়ন
নয়াদিল্লি, ১৯ জুলাই, ২০১৯
২০১৮-১৯ এবং ২০১৯-২০-র মধ্যে খাদ্য এবং গণবন্টন দপ্তর ‘গণবন্টন ব্যবস্থার সুসংহত ব্যবস্থাপনা’  প্রকল্প বাস্তবায়িত করছে। এর মাধ্যমে গণবন্টন ব্যবস্থার সংস্কার করা হচ্ছে। পুরো প্রক্রিয়াটি কম্পিউটারের মাধ্যমে করা হচ্ছে। এই প্রকল্পের মূল উদ্দেশ্য হল, ২০১৩ সালের জাতীয় খাদ্য নিরাপত্তা আইন অনুযায়ী দেশের সর্বত্র ব্যবহার করা যাবে এরকম রেশন কার্ড চালু করা। এর ফলে, দেশের যে কোন প্রান্তে নতুন রেশন কার্ড না নিয়েই উপভোক্তারা তাঁদের প্রয়োজনীয় খাদ্যশস্য যে কোন রেশন দোকান থেকে তুলতে পারবেন। জাতীয় খাদ্য নিরাপত্তা আইনের আওতায় ‘এক দেশ-এক রেশন কার্ড’ ব্যবস্থা জাতীয় স্তরে প্রযোজ্য হবে।
গণবন্টন ব্যবস্থার সুসংহত ব্যবস্থাপনার আওতায় রেশন কার্ড পরিবর্তনের কোন প্রয়োজন হবে না। এ পর্যন্ত ২০টি রাজ্য এবং কেন্দ্রশাসিত অঞ্চলের সমস্ত রেশন দোকানে বৈদ্যুতিন ব্যবস্থার মাধ্যমে আর্থিক লেনদেন করা যাবে। দেশের বাকি অংশে পর্যায়ক্রমে এই ব্যবস্থা চালু হবে।
রাজ্যসভায় এক প্রশ্নের লিখিত জবাবে এ তথ্য জানান খাদ্য ও গণবন্টন দপ্তরের প্রতিমন্ত্রী শ্রী দাঁভে রাওসাহেব দাদারাও।
CG/CB/DM
(Visitor Counter : 127
প্রধানমন্ত্রীরদপ্তর
যুক্তরাজ্যের নতুন প্রধানমন্ত্রী লিজ ট্রাস-কে অভিনন্দন বার্তা ভারতের প্রধানমন্ত্রীর
নয়াদিল্লি, ৫ সেপ্টেম্বর, ২০২২
যুক্তরাজ্যের পরবর্তী প্রধানমন্ত্রী রূপে লিজ ট্রাস নির্বাচিত হওয়ায় তাঁকে অভিনন্দন জানালেন ভারতের প্রধানমন্ত্রী শ্রী নরেন্দ্র মোদী। লিজ ট্রাস-এর নতুন দায়িত্ব ও ভূমিকার জন্য তাঁর শুভেচ্ছা জানিয়েছেন ভারতের প্রধানমন্ত্রী।
এক ট্যুইট বার্তায় শ্রী মোদী বলেছেন :
“যুক্তরাজ্যের পরবর্তী প্রধানমন্ত্রী রূপে লিজ ট্রাস-কে মনোনীত করায় তাঁকে আমি অভিনন্দন জানাই। আপনার নেতৃত্বে ভারত-যুক্তরাজ্য সুসংবদ্ধ ও কৌশলগত সম্পর্ক যে আরও মজবুত হয়ে উঠবে এ বিষয়ে আমি আশাবাদী। আপনার নতুন দায়িত্ব ও ভূমিকার জন্য আমার শুভেচ্ছা রইল।”
PG/SKD/DM
(
স্বরাষ্ট্র মন্ত্রক
ঢাকায় ভারত-বাংলাদেশ স্বরাষ্ট্র মন্ত্রী পর্যায়ের ষষ্ঠ বৈঠকে বাংলাদেশের স্বরাষ্ট্র মন্ত্রী শ্রী আসাজুজ্জামান খানের সঙ্গে শ্রী রাজনাথ সিং
নয়াদিল্লি, ১৬ জুলাই, ২০১৮
ঢাকায় রবিবার  ভারত ও বাংলাদেশের স্বরাষ্ট্র মন্ত্রী পর্যায়ের ষষ্ঠ বৈঠকে যৌথ নেতৃত্ব দেন ভারত ও বাংলাদেশের স্বরাষ্ট্র মন্ত্রীদ্বয়। সন্ত্রাস প্রতিরোধ, দু’দেশের নিরাপত্তা সংস্থাগুলির মধ্যে সহযোগিতার প্রসার তথা দক্ষতা ও ক্ষমতা বৃদ্ধি প্রচেষ্টা, সীমান্ত ব্যবস্থাপনা এবং জাল টাকা বিনিময়, মাদক ও মানব পাচার সহ বিভিন্ন অবৈধ কার্যকলাপ প্রতিরোধের মতো বিষয়গুলি বৈঠকে আলোচিত হয় শ্রী রাজনাথ সিং এবং মিঃ আসাদুজ্জামান খানের মধ্যে।
ভারতের প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী শ্রীমতী শেখ হাসিনার সুযোগ্য নেতৃত্বে দু’দেশের মধ্যে দ্বিপাক্ষিক সম্পর্কের অগ্রগতির বিষয়গুলিও আলোচিত হয় এই বৈঠকে। দুই পক্ষই আস্থা, মৈত্রী ও সমঝোতার ভিত্তিতে দু’দেশের জনসাধারণের পারস্পরিক কল্যাণের স্বার্থে দ্বিপাক্ষিক সম্পর্ককে আরও শক্তিশালী করে তোলার অঙ্গীকার গ্রহণ করেন।
দু’দেশের মধ্যে পর্যটনের ক্ষেত্রে ভিসা ব্যবস্থাকে আরও উদার করে তুলতে সংশোধিত পর্যটন ব্যবস্থা, ২০১৮  স্বাক্ষরের ঘটনাও ঐদিন প্রত্যক্ষ করেন দুই স্বরাষ্ট্র মন্ত্রী। এটি রূপায়িত হলে কর্মসংস্থানের ক্ষেত্রে দু’দেশে অবস্থানের সময়কাল বৃদ্ধি ছাড়াও ছাত্র ভিসার ক্ষেত্রেও বেশ কিছু সুবিধা পাওয়া যাবে।
বৈঠকের আগে ঢাকার ধানমুন্ডিতে বঙ্গবন্ধু মিউজিয়ামে বাংলাদেশের প্রতিষ্ঠাতা বঙ্গবন্ধু শেখ মুজিবর রহমানের প্রতিকৃতিতে মাল্যার্পণের মাধ্যমে শ্রদ্ধা জানান শ্রী রাজনাথ সিং। ঢাকেশ্বরী মন্দিরে প্রার্থনাও জানান তিনি।
তিনদিনের বাংলাদেশ সফর শেষে ঢাকা থেকে নয়াদিল্লিতে প্রত্যাবর্তনের আগে এক ট্যুইট বার্তায় শ্রী রাজনাথ সিং বলেন যে, বাংলাদেশের নাগরিকদের আন্তরিকতা ও আতিথেয়তায় তিনি অভিভূত। ভারত-বাংলাদেশ মৈত্রী চিরজীবী হোক।
CG/SKD/DM/….
(Visitor Counter : 44
রাষ্ট্রপতিরসচিবালয়
হাকিমপেট-এ বিমানবাহিনীর স্টেশন এবং ৫ নম্বর বেস রিপেয়ার ডিপোকে বাহিনীর নিজস্ব পতাকা অর্পণ করলেন রাষ্ট্রপতি
নয়াদিল্লি, ০৪ মার্চ, ২০১৯
ভারতের রাষ্ট্রপতি শ্রী রামনাথ কোবিন্দ আজ  তামিলনাড়ুর কোয়েমবাটুরের সুলুর-এ বিমানবাহিনীর ৫ নম্বর বেস রিপেয়ার ডিপো এবং হাকিমপেট-এ বিমানবাহিনীর স্টেশনকে, বাহিনীর নিজস্ব পতাকা অর্পণ করেছেন।
এই উপলক্ষ্যে আয়োজিত অনুষ্ঠানে রাষ্ট্রপতি বলেন, বিশ্বের দেশগুলির মধ্যে ভারতের ক্রমবর্ধমান মর্যাদার সঙ্গে সামঞ্জস্য রেখে আমাদের সশস্ত্র বাহিনী শক্তি এবং দক্ষতাও বৃদ্ধি পেয়েছে। তিনি বলেন, যদিও ভারত দৃঢ়ভাবে শান্তির পক্ষ অবলম্বন করে থাকে, তবুও প্রয়োজন দেখা দিলে আমরা জাতির সার্বভৌমত্ব রক্ষা করতে আমাদের সর্বশক্তি নিয়োজিত করবো। আমাদের সশস্ত্র বাহিনীর কাজের মধ্যে দেশকে সুরক্ষিত রাখার দৃঢ় প্রতিজ্ঞার প্রতিফলন ঘটে। সম্প্রতি একটি পরিচিত সন্ত্রাসবাদী শিবিরে ভারতীয় বিমানবাহিনী যেভাবে প্রতিরোধমূলক অভিযান চালিয়েছে, তাতে বাহিনীর সদস্যদের সাহস এবং পেশাদারিত্ব প্রতিফলিত হয়েছে।
আমাদের দেশের সার্বভৌম আকাশ সীমার সুরক্ষা ছাড়াও ভারতীয় বিমানবাহিনী মানবিক সহায়তা এবং প্রাকৃতিক বিপর্যয় মোকাবিলার সময় সামনে থেকে কাজ করে চলে। তাদের সহ্য ক্ষমতা এবং কর্মনিষ্ঠা আমাদের দেশের পক্ষে এক বিরাট গর্বের উৎস হয়ে উঠেছে।
CG/PB/NS
(Visitor Counter : 88